Styging in brandstofprys verwag | Maroela Media
Styging in brandstofprys verwag
Ná twee maande van dalings, is daar weer hoër brandstofpryse vir Suid-Afrikaners op pad.
Paul Joubert, senior ekonomiese navorser by die Solidariteit Navorsingsinstituut (SNI), sê die vooruitsig is tans dat die prys van petrol op Woensdag 2 Julie met sowat 30c per liter sal styg, terwyl die groothandelprys van ŉ liter diesel sowat 14c hoër sal wees.
Die finale aankondiging sal, soos gewoonlik, Vrydag laatmiddag deur die departement van energie gedoen word. Hierdie pryse sal slegs enkele sente laer wees as die historiese hoogtepunte wat in April vanjaar behaal is.
Joubert sê die hoofrede vir die styging is die swakker gemiddelde wisselkoers van die rand teenoor die Amerikaanse dollar van sowat R10,70 gedurende Junie teenoor die ietwat sterker koers van sowat R10,40 wat in Mei gegeld het.
Die internasionale pryse van petroleumprodukte was ook gemiddeld gedurende Junie ietwat hoër as gedurende Mei, hoofsaaklik weens die onsekerheid oor olievoorsiening op die markte weens die onrus in Irak.
brandstof diesel Irak olie petrol verhoging wisselkoers
Vrou sit lank na huurmoord op skoonma
Drie vermeende diewe in gebou vasgekeer
wow wat het ons verwag! die verkiesing is verby! nou is dit k.k en betaal!
En in Arabië kos n liter petrol minder as n 600ml gebottelde water. In randwaarde, ongeveer R1-26 per liter.
Omdat hul regering dit subsidieer – ‘n onvolhoubare, kunsmatige, skadelike praktyk.